પરેશભાઇ ધાનાણી સહિતના આગેવાનોએ હાલની સરકારની ખેડૂતોને લઇને નિતીની આકરી ઝાટકણી કાઢી હતી. કૃષિ બજેટમા વધારો કરી સબસીડી ઉપરાંત પાક વિમો, કૃષિ ઉપજ પર જીએસટી, વિજળી, પાણી અને જંગલી પશુઓના ત્રાસ સહિતના પ્રશ્નો અંગે ચર્ચા કરવામા આવી હતી. ખેડૂતોને પોષણક્ષમ ભાવો મળે, સરળ કૃષિ ધિરાણ, કૃષિ ઓજારોને વેરા મુકિત, સેટેલાઇટથી જમીન માપણી રદ કરાઇ વિગેરે જેવી માંગો ઉઠાવાઇ હતી. કોંગ્રેસના વિવિધ સેલ અને તાલુકાના હોદેદારો પણ હાજર રહ્યાં હતા. જેની આગેવાનીમા આ સમગ્ર સંમેલનનુ આયોજન કરાયુ હતુ તે લાઠી તાલુકા પંચાયતના પ્રમુખ જનકભાઇ તળાવીયા દ્વારા અમરેલી જિલ્લા કોંગ્રેસ ભવનના નિર્માણ માટે રૂપિયા 5 લાખનો ચેક સહાયરૂપે અર્પણ કરાયો હતો.